Vestfyns Gymnasium

Langbygårdsvej 4

5620 Glamsbjerg 31. jan. 2017

# Referat Bestyrelsesmøde

# Tirsdag d. 31. januar 2017 kl. 16.00-18.00 på Vestfyns Gymnasium

# Mødelokale 20 på 1. Sal

#### Afbud fra Henning Qvick og Poul Dalgaard Jensen

## 1. Underskrivelse af referat fra sidste bestyrelsesmøde d. 12. december 2016

#### Referatet blev underskrevet.

## 2. Godkendelse af den udsendte dagsorden

#### Et par mindre justeringer: Det præciseredes, at temamødet under punkt 9 er for bestyrelsen. Under meddelelsespunktet havde der indsneget sig en gentagelse af punkt 9.

## 3. Skolens bygninger

Pedel Svend Nielsen gør status over skolens bygningsmasse og vedligeholdelsestilstand. Herunder rundvisning på skolen

#### Svend Nielsen orienterede om sine arbejdsopgaver og bestyrelsen blev grundigt orienteret om skolens gode vedligeholdstilstand.

## 4. Kort status på årsregnskab 2016

Kort orientering

#### De sidste refusioner mangler og er derfor estimeret. Der forventes et regnskab med et lille positivt resultat. Bestyrelsen blev forelagt den af UVM udsendte tjekliste. Bestyrelsen tog orienteringen og tjeklisten til efterretning.

## 5. Endelig godkendelse af budget for regnskabsåret 2017

Mette Baunehøj Eilstrup deltager – vedlagt bilag

#### Jan Helskov Hansen har holdt formøde med Mette Baunehøj Eilstrup, da Jan var bortrejst ved sidste bestyrelsesmøde. Budgettet blev godkendt som forelagt.

## 6. Orientering om scrapværdi

Indledende orientering om scrapværdibegrebet, punktet tages op igen på mødet d.15. marts hvor revisoren er til stede

#### Jan Helskov Hansen orienterede om scrapværdibegrebet og fastsættelsen af scrapværdien for bygningernes betydning for regnskab og dettes resultat.

## 7. Elevtrivselsundersøgelsen

Pædagogisk leder Heino Aggedam fortæller om ETU og skolens opfølgning herpå

Vedlagt bilag

#### Heino Aggedam fremlagde resultatet af ETU’en for 2016. Vi har atter meget pæne resultater – helt på linje med de foregående år. Orienteringen blev i øvrigt taget til efterretning

## 8. Infoaften

Orientering om infoaftenen – VG’s åbent hus arrangement

#### Ole Toft Hansen orienterede om en velbesøgt aften, hvor eleverne atter fremstod som fantastiske ambassadører for VG. Orienteringen blev taget til efterretning.

## 9. Beslutning om temamøde for bestyrelsen d. 23. maj kl. 14-20

Temamøde med opfølgning på visions- og strategiplan 2020 – programskitse udleveres på mødet

#### Det blev besluttet, at der afholdes temamøde med efterfølgende regulært bestyrelsesmøde som foreslået på Gl. Avernæs. Afbud sendes til Ole Toft Hansen så hurtigt som muligt.

## 10. Meddelelser

- Status på arbejdet med implementeringen af den nye gymnasiereform

#### Der fokuseres fortrinsvis på det nye afkortede grundforløb. Der mangler stadig læreplaner for fagene, hvilket især er væsentligt i forbindelse med de tværfaglige fag ap (Almen Sprogforståelse) og nv (Naturvidenskabeligt Grundforløb). Vi har en lærer der er påbegyndt (efter)uddannelse i det nye fag Informatik.

## 11. Dato for næste bestyrelsesmøde

Næste ordinære bestyrelsesmøde: Onsdag d. 15. marts 2017 kl. 16.00-18.00 med deltagelse af revisor Brian Skovhus Jakobsen.

## 12. Eventuelt

#### Ole Nørregaard Jensen orienterede omkring kommende samarbejdsmøde med Det Blå Gymnasium.

Referent Søren Hjelholt Hansen

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Ole Nørregaard Jensen (formand) Gitte Mogensen (næstformand)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Tanja Møllegaard Løvgren Henning Qvick*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Jan Helskov Hansen Poul Dalgaard Jensen*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Jakob Kildehave Laura Lomholt Leth 2z*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Katrine Præstekjær Urban 3a Ole Toft Hansen (rektor)*